CWT เผย “โควิด-19” ฉุดรายได้ กดกำไรไตรมาส 2 ลดลงมาที่ 15 ลบ.
CWT เผย "โควิด-19" ฉุดรายได้ กดกำไรไตรมาส 2 ลดลงมาที่ 15 ลบ. จากช่วงเดียวกันเมื่อปีก่อนอยู่ที่ 47 ลบ. ขณะที่งวด 6 เดือน กำไรลดลง 64% มาที่ 29 ลบ. จากช่วงเดียวกันเมื่อปีก่อนมีกำไร 82 ลบ.
14 ส.ค. 2563

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากบริษัทและบริษัทย่อยมีรายได้จากการขายและบริการแสดงในงบการเงินรวมสําหรับไตรมาส 2/63 จํานวน
238.33 ล้านบาท ลดลงเมื่อเปรียบเทียบกับไตรมาส 2/62 ซึ่งบริษัทและบริษัทย่อยมีรายได้จากการขายและบริการรวมจํานวน 486.93ล้านบาท ลดลงจํานวน 248.60 ล้านบาท หรือคิดเป็น 51.05% เนื่องจาก
1.บริษัทมีรายได้จากการขายและบริการจากธุรกิจหนังผืนสําหรับไตรมาส 2/63 จํานวน 139.47ล้านบาท กําไรสุทธิจํานวน 12.41ล้านบาท ลดลงเมื่อเปรียบเทียบกับไตรมาส 2/62 บริษัทมีรายได้จากการขายและบริการ จํานวน 374.86 ล้านบาท กําไรสุทธิ 46.15 ล้านบาท สาเหตุหลักเนื่องจากสถานการณ์การแพร่ระบาดของเชื้อไวรัสโควิด-19 ส่งผลกระทบให้ภาวะเศรษฐกิจเกิดการชะลอตัวซึ่งรวมถึงความต้องการใช้หนังในตลาดโลกลดลง ลูกค้าจึงชะลอคําสั่งซื้อ
2. บริษัทมีรายได้จากกลุ่มธุรกิจพลังงานซึ่งเกิดจากขายไฟฟ้าเชิงพาณิชย์ในไตรมาส 2/63 รวมจํานวน 89.92 ล้านบาท เพิ่มขึ้นจากไตรมาส 2/62 ที่บริษัทมีรายได้จากกลุ่มธุรกิจพลังงานจํานวน 85.19ล้านบาท
3. บริษัทมีรายได้จากธุรกิจออกแบบและจัดจําหน่ายเรือและรถโดยสารขนาดเล็กที่ผลิตด้วยอลูมิเนียมในไตรมาส 2/63 จํานวน 1.30 ล้านบาท ลดลงจากไตรมาส 2/62 เนื่องจากอยู่ระหว่างการผลิต